[{"text_idx": "#000002", "text": "Roedd Siop Plas yn ei anterth yn llawer mwy na siop mewn gwirionedd; roedd yn fan cyfarfod i nifer o drigolion Anelog ac yn ganolfan gymdeithasol bwysig i\u2019r ardal. Y nod yw ein bod yn ei hadnewyddu i fod yn union hynny: yn hwb cymunedol bywiog a chynaliadwy i\u2019r gymuned."}, {"text_idx": "#000003", "text": "Cwt sinc traddodiadol yw\u2019r siop, ond er bod ei chragen yn newydd, mae\u2019r gwaith pren ar y tu mewn yn wreiddiol ac wedi cadw peth awyrgylch siop gefn gwlad draddodiadol."}, {"text_idx": "#000004", "text": "Beth Fydd yn Siop Plas?"}, {"text_idx": "#000005", "text": "Yn agor yn mis Hydref, bydd y caffi yn le bywiog a chroesawgar ac yn fan cyfarfod i\u2019r gymuned, yn union fel yr oedd Siop Plas yn ei anterth."}, {"text_idx": "#000006", "text": "Bydd yn ofod hygyrch ar gyfer gweithio, ymlacio neu synfyfyrio gydag awyrgylch hamddenol a braf."}, {"text_idx": "#000007", "text": "Bydd bwydlen o safon yn gwneud y gorau o\u2019n cynnyrch lleol."}, {"text_idx": "#000008", "text": "Bydd Siop Plas hefyd yn ofod hyblyg ar gyfer defnydd cymunedol, boed yn gyfarfodydd, digwyddiadau cymdeithasol, gweithdai neu ddigwyddiadau treftadaeth a diwylliannol."}, {"text_idx": "#000010", "text": "Bydd hefyd siop fach sy\u2019n rhoi cyfle i grefftwyr a thrigolion lleol arddangos a gwerthu eu cynnyrch."}, {"text_idx": "#000012", "text": "Bydd iPad a sgrin yn dehongli\u2019r hanes yn ddigidol, a bydd yno hefyd wirfoddolwyr yn barod i gael sgwrs ac i fod o help llaw."}]